96/352/EY: Komission päätös, tehty 29 päivänä toukokuuta 1996, suu- ja sorkkatautirokotteiden valmistukseen tarkoitettujen antigeenien varastointiin Ranskassa myönnettävästä yhteisön rahoitustuesta (Ainoastaan ranskankielinen teksti on todistusvoimainen)



Virallinen lehti nro L 136 , 07/06/1996 s. 0038 - 0039



KOMISSION PÄÄTÖS, tehty 29 päivänä toukokuuta 1996, suu- ja sorkkatautirokotteiden valmistukseen tarkoitettujen antigeenien varastointiin Ranskassa myönnettävästä yhteisön rahoitustuesta (Ainoastaan ranskankielinen teksti on todistusvoimainen) (96/352/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna komission päätöksellä 94/370/EY (2), sekä katsoo, että yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY (3) mukaisesti antigeenipankkien perustaminen on osa yhteisön toimintaa, jonka tarkoituksena on suu- ja sorkkatautirokotevarastojen perustaminen yhteisöön, kyseisen päätöksen 3 artiklassa Lyonin (Ranska) Laboratoire de pathologie bovine du centre national d'études vétérinaires et alimentaires nimetään yhteisön varastoa pitäväksi antigeenipankiksi, kaikki antigeenipankeille kuuluvat toiminnot ja tehtävät määritellään mainitun päätöksen 4 artiklassa; yhteisön tuen edellytyksenä on oltava, että antigeenipankki suoriutuu kyseisistä tehtävistä, olisi määrättävä yhteisön rahoitustuen myöntämisestä antigeenipankeille, jotta niiden olisi mahdollista harjoittaa kyseisessä päätöksessä tarkoitettua toimintaa ja tehtäviä, talousarvioon liittyvistä syistä yhteisön rahoitustuki olisi myönnettävä vuoden pituiseksi ajanjaksoksi, erityisesti valvonnan varmistamiseksi on tärkeätä soveltaa yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4), sellaisena kuin se on viimeksi muutettuna asetuksella (ETY) N:o 2048/88 (5), 8 ja 9 artiklaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää rahoitustukea Ranskalle suu- ja sorkkatautirokotteiden valmistukseen tarkoitettujen antigeenien varastointiin. 2 artikla Edellä 1 artiklassa tarkoitetun toiminnan toteutumisen varmistaa Laboratoire de pathologie bovine (Lyon, Ranska). Kyseisen toiminnan on oltava neuvoston päätöksen 91/666/ETY 4 artiklan määräysten mukaista. 3 artikla Yhteisön rahoitustueksi vahvistetaan enintään 70 000 ecua 1 päivän tammikuuta 1996 ja 31 päivän joulukuuta 1996 väliseksi ajanjaksoksi. 4 artikla Yhteisön rahoitustuki myönnetään seuraavia yksityiskohtaisia sääntöjä noudattaen: - 70 prosenttia ennakkosuorituksena Ranskan sitä pyytäessä, - jäljelle jäävä osa sen jälkeen, kun Ranska on esittänyt todisteet tehtävän asianmukaisesta loppuunsaattamisesta; kyseinen tositteiden esittäminen on suoritettava ennen 1 päivää maaliskuuta 1997. 5 artikla Neuvoston asetuksen (ETY) N:o 729/70 8 ja 9 artiklaa sovelletaan soveltuvin osin. 6 artikla Tämä päätös on osoitettu Ranskalle. Tehty Brysselissä 29 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 368, 31.12.1991, s. 21 (4) EYVL N:o L 94, 28.4.1970, s. 13 (5) EYVL N:o L 185, 15.7.1988, s. 1